Ruiters maak 'n Zimbabwese draai - Sports - Windhoek Express
Friday, August 23rd, 2019 23:46:40
Windhoek • Evany van Wyk
Nicolene Grundeling sê sy het op vierjarige ouderdom begin perdry en is sedertdien versot op die sport. Sy meen een van die hoogtepunte van die kompetisie in Zimbabwe was om nuwe mense te ontmoet. "Om met 'n onervare perd iets reg te kry wat sy eienaar nie kon nie, was nog 'n hoogtepunt."
Fanmari Lang, die span se bestuurder en afrigter tydens die Zimbabwe-reis, sê die grootste uitdaging was dat deelnemers nie met hul eie perde kon deelneem nie en noodgedwonge geleende perde moes ry. Maar, danksy Namef, is driefase-klinieke van vroeg af in die jaar gereël om al die ruiters in topvorm te hou vir die jaar wat voorlê. Sy sê as 'n span het die ruiters fantasties saamgewerk om mekaar en ander spanne te motiveer en ondersteun. "Want dit gaan nie net oor hulle nie. Dit gaan oor die liefde wat hulle almal vir hierdie ongelooflike diere en die sport het."